**Poslušnosť v živote zasvätenej panny**

*(niektoré body z prednášky o. Jozefa Brodňanského na stretnutí zasv. panien a kandidátok Ordo Virginum v Badíne 10. septembra 2022)*

Ak sa chceme priblížiť k Bohu, vlastné názory a vlastné poznanie sú najmenej spoľahlivé prostriedky, prvým prameňom je Božie Slovo.

Ž 27 (evanjelický preklad):

***1****Hospodin je mojím svetlom a spásou, koho sa mám báť? Hospodin mi je pevnosťou žitia, koho sa mám ľakať?*

***2****Keď sa zlostníci približujú ku mne, aby mi zožierali telo, utláčatelia a nepriatelia moji potknú sa a padnú.*

***3****Keby sa rozložil proti mne tábor, moje srdce sa nebojí; a keby sa aj vojna strhla proti mne, aj vtedy dúfam.*

***4****Jedno som prosil od Hospodina, to žiadať budem: môcť bývať v dome Hospodinovom po všetky dni svojho života, vidieť láskavosť Hospodinovu a kochať sa v Jeho chráme.*

***5****Lebo ma skryje vo svojom stane v deň pohromy, schová ma v skrýši svojho stánku, vyvýši ma na skalu.*

***6****A teraz sa mi hlava povýši nad mojich nepriateľov vôkol mňa; a ja obetovať budem v Jeho stane obete s plesaním, spievať a hrať budem Hospodinovi.*

***7****Čuj, Hospodine, môj hlas, keď volám, zmiluj sa nado mnou a vyslyš ma!*

***8******Tebe pripomína moje srdce Tvoj príkaz: Hľadajte moju tvár!*** *Tvoju tvár hľadám, Hospodine.*

***9****Neskrývaj svoju tvár predo mnou, neodmietaj s hnevom svojho služobníka! Ty si mi býval pomocou, nezavrhni a neopusť ma, ó Bože mojej spásy!*

***10****Keby ma aj otec môj a matka moja opustili, Hospodin sa ma ujme.*

***11****Vyuč ma, Hospodine, svojej ceste a veď ma rovným chodníkom pre mojich nepriateľov.*

***12****Nevydávaj ma pažravosti mojich protivníkov, lebo povstali proti mne falošní svedkovia a násilníctvom sršia.*

***13****Predsa však verím, že uzriem dobrotivosť Hospodinovu v krajine živých.*

***14****Očakávaj na Hospodina! Pevný buď! Nech je zmužilé tvoje srdce a očakávaj Hospodina!*

Hľadať Pánovu tvár, to nie je záľuba, to je imperatív, nie zbožná predstava. Ak sme často vyplašení časmi, ktoré žijeme, a nedarí sa nám vidieť Božiu tvár, ide o ovocie zbožnej predstavy, nie úprimného hľadania...

Hľadať Pánovu tvár nie je wellness skúsenosť, je to integrujúca povinnosť – integrácia je veľmi dôležitá: ak nie som zintegrovaná, nedokážem pravdivo odovzdať mystérium panenstva ani mystérium kresťanstva.

Počas posledných rokov zažívame prekvapenia – covidové... ukrajinské... sýrske... Nakoľko je človek zintegrovaný, dokáže šíriť pokoj (ako napr. ukrajinská matka s deťmi, ktorá našla azyl v kláštore u benediktínov na Sampore, no rozhodla sa vrátiť na Ukrajinu v neistom čase s postojom pokoja a so slovami: „Ak sa má niečo stať, budeme spolu...“).

Posledné tri roky sme prežívali ako roky krízy – *crisis* je pôvodne grécke slovo, ktoré znamená *rozlišovanie*, nie úpadok...

Jn 1,39 – „Poďte a uvidíte!“ Poďte a uvidíte – prvý imperatív: ísť...

Extrémizmus – Poďte a uvidíte – obzriem sa dozadu a vidím, že nikto nejde – bojím sa... Alebo ide niekto, kto sa mi nepáči... A tak si môžeme položiť otázky: Ako som posledné tri roky počúvala a poslúchala Majstra? V akom stave je moje panenstvo...? Počúvam biskupov? Usmerňovala som cesty sveta – ako? Aj biskupov bolo počuť... pastierske listy... Aby som neextrémizovala vo svojom vlastnom živote – a nazvem to zasväteným panenstvom...

Pápež František v posolstve zasväteným pannám z r. 2020 hovorí: „Buďte ženami milosrdenstva, expertkami na ľudskosť.“ A ďalej cituje Benedikta XVI.: „Takýmto spôsobom «budete môcť byť hviezdami, ktoré orientujú cestu sveta.» (<https://www.tkkbs.sk/view.php?cisloclanku=20200602016>)

S poslušnosťou sú úzko spojené dva latinské výrazy – obedientia a obsculta, poslušnosť a počúvanie (v 1. verši v Prológu Reguly sv. Benedikta je *obsculta –* „počúvaj“ a koniec verša má *oboe dientiae* – „uvádzaj ich“...)

(<https://oblati.benediktini.sk/wp-content/uploads/2016/03/Regula-Nezname.pdf>)

Regula sv. Benedikta sa začína slovami: „Počúvaj, synu, prikázania Majstra...“ A celkom na koniec Regula posledným slovom (*pervenies –* dosiahnuť) v 73. kapitole zdôrazňuje: ... „Môžeš s Božou ochranou dosiahnuť...“ (Dôraz je na Pánovi, nie na nás, nejde o „SEBAdisciplínu“, ale o počúvanie Boha a jeho pôsobenie v nás... aj pri modlitbe... Je potrebné vedieť aj v tichu sedieť pri Pánovi, bez slov...)

Zrnká múdrosti starého pána farára novokňazovi Jozefovi (aby sa nestal starý mládenec): 😊

1. Nikdy si nenalievaj sám.
2. Nikdy nejedz z ešusov, z hrncov, a minimálne v nedeľu si daj dva taniere.
3. O deviatej večer všetky ženy z fary preč! 😊

Čo by mohla byť podobná trojica rád pre nás, aby sa z nás nestali „staré dievky“?

1. Počúvať, čo hovoria druhí – ako autority... biskupi, pápež...
2. Ďakovať vždy, všade, za všetko – vďačnosť je ovocie toho, že vidím veci pravdivo... (Sv. Izák Sýrsky hovorí: Aj keď zabijem deň, ďakujem... (lebo som v pravde)
3. Milovať Boha v druhých – dotknúť sa ich dotykom lásky... (Najväčší hriech podľa Reguly je šomranie – to myslím kodifikuje aj starú dievku 😊).

Piatok pred otvorením synody (7.9.2021) pápež František vysvetľoval aj vetu sv. Augustína: „S vami som ovca, pre vás som pastier.“ V určitom zmysle aj biskup je „ovca“, ktorá počúva Majstra...

(<https://www.vaticannews.va/sk/papez/news/2021-10/prihovor-papeza-k-veriacim-diecezy-rima-na-temu-synodality.html>)

V r. 2008 vyšiel dokument „Služba autority a poslušnosť“, v ňom sa. v 8 bode (str. 17) hovorí, že poslušnosť nie je uponíženie, ale pravda: (<http://dokumenty.ssv.sk/Data/1952/UserFiles/clanky/Sluzba-autority-a-poslusnost.pdf>)

Sv. Benedikt vo svojej Regule počíta aj s prípadom, „ak sa prikážu bratovi veci, ktoré nemožno vykonať“, a radí nasledovne: „Ak by sa nejakému bratovi prikázalo niečo ťažké alebo nemožné, nech aj tak prijme rozkaz so všetkou miernosťou a poslušnosťou. Keby potom videl, že ťarcha je príliš nad jeho sily, nech s trpezlivosťou a vhodne prednesie predstavenému motívy, pre ktoré vec nie je možná, bez prejavov pýchy, vzdorovitosti alebo protirečenia. Keby aj po jeho vysvetlení predstavený trval na svojom rozkaze, nech podriadený vie, že je to tak pre neho dobré a nech poslúchne z lásky dôverujúc v Božiu pomoc.“ (<https://oblati.benediktini.sk/?page_id=473>)

Kým sa naučím poslušnosti z lásky voči Majstrovi, musím si prejsť aj slepou poslušnosťou...

*(Pozn. Vo výnimočných prípadoch, ak by bola poslušnosť v rozpore so svedomím, podľa KKC nikto nemôže nútiť človeka, aby konal proti svojmu svedomiu; človek teda nikdy nemá konať v rozpore so svojím svedomím, no má zároveň povinnosť si ho formovať, lebo môže byť pomýlené. Na túto tému odznel osobitný vstup o. Jána Viglaša, hlavné myšlienky z tohto vstupu sú v závere dokumentu.)*

Ježiš je dokonalé ÁNO aj AMEN (por. Zjv 3,14, 2 Kor 1,20).V Getsemani sa Ježiš modlí: „Otče, ak chceš, odním odo mňa tento kalich... No nie moja, ale tvoja vôľa nech sa stane...“ – v tomto momente sa prestáva potiť krvou.

Poslušnosť je ovocím modlitby. Poslušnosť sa stáva integrujúcou súčasťou modlitby, citov...

Cieľ modlitby je, aby sa stala neustálou, nie vyprosiť niečo. Modlitba je schopnosť odovzdania sa do vôle Boha, zrieknutím sa vlastnej vôle (neznamená to, že mám ísť proti svojej prirodzenosti, ale vedieť o tendenciách vychyľovať ju mimo jej morálneho cieľa).

Obeta je plnosť poslušnosti...

*Zaujímavosti spomínané v prednáške:*

Môže byť pravda, že Ježiš na žiadnu otázku pýtajúcich neodpovedá priamo (akoby nás usvedčoval, že potrebujeme niečo iné...), kladie protiotázku a ňou dáva odpoveď, ktorú potrebujeme, aby sme položili správnejšiu otázku? 😊...

KKC – pozrime sa na to, koľko tam je milosrdného Spasiteľa a koľko prísneho Sudcu...

<https://katechizmus.sk/hladat?term=spravodliv%C3%BD+sudca>

<https://katechizmus.sk/hladat?term=milosrdn%C3%BD+spasite%C4%BE>

<https://katechizmus.sk/hladat?term=milosrdenstvo>

<https://katechizmus.sk/hladat?term=peklo>

<https://katechizmus.sk/hladat?term=nebo>

<https://katechizmus.sk/hladat?term=o%C4%8Distec>

<https://katechizmus.sk/hladat?term=odpustenie>

<https://katechizmus.sk/hladat?term=zatratenie>

<https://katechizmus.sk/hladat?term=sp%C3%A1sa>

*Myšlienky zo vstupu o. Jána Viglaša o svedomí a poslušnosti:*

* Podľa KKC nikto nemôže nútiť človeka, aby konal proti svojmu svedomiu.
* Človek teda nikdy nemá konať v rozpore so svojím svedomím, no má zároveň povinnosť si ho formovať, aby nebolo pomýlené.
* Aj v otázke očkovania Kongregácia pre náuku viery pripúšťala možnosť, že niekto má s tým vo svedomí veľký problém - takémuto človeku však pripomína povinnosť, že má urobiť všetko preto, aby sa nestal prenášačom...

(link na dokument Kongregácie pre náuku viery *- Nóta o morálnosti použitia niektorých vakcín proti COVID-19*- je to v bode 5:

<https://www.kbs.sk/obsah/sekcia/h/dokumenty-a-vyhlasenia/p/dokumenty-vatikanskych-uradov/c/nota-o-moralnosti-pouzitia-niektorych-vakcin-proti-covid-19>)

* Na jednej strane síce nemožno nikoho nútiť konať proti svojmu svedomiu, ani keď ho má pomýlené (napr. niekto môže byť presvedčený, že namiesto pitnej vody je v potrubí otrava, a tak ju nebude za žiadnu cenu piť), no na druhej strane príslušná autorita (štátna alebo cirkevná) má právo urobiť opatrenia podľa toho, čo vyhlásila, preto napr. štát obmedzil prístup neočkovaným na niektoré aktivity, aj bohoslužby, hoci to niektorí nazývali diskrimináciou alebo obmedzovaním náboženskej slobody a porušovaním ľudských práv. Z pohľadu medicíny - a tento pohľad si osvojila štátna autorita - títo ľudia predstavovali hrozbu pre ostatných.
* Niektorým kňazom na Slovensku napr. svedomie nedovoľuje vyslovovať pri eucharistickej modlitbe meno pápeža, lebo ho považujú za nelegitímne zvoleného. Ale v tom prípade má právo biskup zasiahnuť, napr. tým, že nebude môcť slúžiť omše verejne.
* <https://katechizmus.sk/hladat?term=svedomie>